open-index/open-wikipedia-markdown huggingface dataset:
সত্য প্রসাদ বরুয়া

**সত্য প্রসাদ বরুয়া** (; ) অসমের একজন নাট্যকার, অভিনেতা, নাটক পরিচালক, নাটক সমালোচক, সাহিত্যিক, নিবন্ধকার, সাংবাদিক ও নাটক তত্বের বিশিষ্ট গবেষক। তরুন বয়স থেকে তিনি অভিনয় ও নাটক লেখা আরম্ভ করেন। গুয়াহাটির সুন্দর সেবী সংঘের মাধ্যমে তিনি অভিনয়ে মহিলার সুযোগ দিয়েছিলেন। শিক্ষা ও জ্যোতিরেখা নাটকের মাধ্যমে তিনি লোকচর্চায় আসেন। তিনি ১৯৭৮ সনে অসম সরকার থেকে পেন্শন লাভ করেন।  তার জীবনকালে তিনি প্রায় ২০টি মৌলিক নাটক, শিশু রচনা, মঞ্চতত্ব নাটক ও অনুবাদ নাটক রচনা করেছেন। 
## জীবনী
১৯১৯ সনের ২৯ অক্টোবর মিজোরাম রাজ্যের আইজলে সত্য প্রসাদ বরুয়ার জন্ম হয়। তার পিতার নাম গুরু প্রসাদ বরুয়া ও মাতার নাম পদ্মরেখা বরুয়া। ১৯৩৮ সনে কটন কলেজ থেকে অর্থনীতি বিষয়ে স্নাতক ডিগ্রী লাভ করে তিনি আইনের অধ্যয়ন করা আরম্ভ করেন। জীবিকার কথা চিন্তা করে তিনি মাতৃর স্মৃতিতে পদ্মপ্রকাশ নামক একটি প্রকাশন প্রতিষ্ঠান স্থাপন করেন। ১৯৪৮ সনে অল ইণ্ডিয়া রেডিওতে যোগদান করে প্রথম সরকারি চাকুরি জীবনে প্রবেশ করেন। ১৯৬৫ সনে তিনি অসম সরকারের তথ্য ও জনসংযোগ বিভাগে যুগ্মসঞ্চালক রুপে যোগদান করেন। ১৯৭০ সনে তিনি প্রতিষ্ঠানটির সঞ্চালক রুপে কার্যনির্বাহ করেন। ১৯৭২ সনে সাংস্কৃতিক সঞ্চালকালয়ের প্রতিষ্ঠাপক রুপে কার্যনির্বাহ করার পর ১৯৭৪ সনে চাকুরি থেকে অবসর গ্রহণ করেন।

গুয়াহাটির কুমার ভাস্কর নাট্য মন্দিরের সহিত জড়িত থাকা সত্য প্রসাদ বরুয়া রক্ষণশীল অসমীয়া সমাজের নারী ও পুরুষ একত্রে অভিনয় করার ক্ষেত্রে যথেষ্ট ভূমিকা পালন করেছেন। ফস্বরুপ নারী ও পুরুষ একত্রে অভিনয় করার সুযোগ পায়। তিনি বেতারের মাধ্যমে ৫০০অধিক নাটকে অংশ গ্রহণ করেন। তিনি রচনা করা ধরালৈ যিদিনা নামিব সরগ ছিল অল ইণ্ডিয়া রেডিওতে প্রচার হওয়া প্রথম অসমীয়া নাটক। তিনি সংস্কৃত, প্রাকৃত ইত্যাদি প্রাচীন ভারতীয় ভাষার নাটক ছাড়াও বাংলা, পাঞ্জাবি ও হিন্দী ভাষার নাটকেরও অধ্যয়ন করেছেন। উক্ত বিষয়ে তিনি গ্রন্থ ও প্রবন্ধ রচনা করে অসমীয়া সাহিত্যে বিশেষ অবদান রেখেছেন। তদুপরি তিনি গ্রীক,  ইংরেজি ও রুশ ইত্যাদি ভাষার নাটক অসমীয়া ভাষায় অনুবাদ করে নাটক প্রেমী দর্শকদের উপকৃত করেছেন। ১৯৭৮ সনে তিনি ইডিপাস নাটকে অভিনয় করার জন্য সর্বভারতীয় সমালোচক সংস্থা থেকে শ্রেষ্ঠ অভিনেতা পুরস্কার লাভ করেন।
## সাংস্কৃতিক অবদান

**পূর্ণাঙ্গ নাটক**
* চাকৈচকোয়া (১৯৪০)
* শিখা (১৯৫৭)
* জ্যোতি-রেখা (১৯৫৮)
* জবালা (১৯৭৬)
* নায়িকা নাট্যকার (১৯৭৬)
* মৃণালমাহী (১৯৭৭)
* দেবা: নজানন্তী (১৯৮৬)
* ক্রোস ফায়ার Cross Fire (১৯৮৪)

**ছোট নাটক **
* চুটি নাট সংকলন (১৯৫৭)
* আনারকলি
* কুণাল কাঞ্চন
* রাণাদিল
* শাশ্বতী (১৯৬৬)
* ভাস্বতী
* দুপরনিশা

**নাটক** 
* আশা
* কল্পনার মৃত্যু
* ধরালৈ যিদিনা নামিব সরগ
* ওভারকোট
* অন্তিম সংগীত
* বরাহ-মিহির
* সংলাপ-বিহিন কার্য।

**উপন্যাস/গল্প/কবিতা**
* অনাগত (১৯৫৮)
*আকৌ যাত্রা আরম্ভ করো (১৯৯২)
* ছোভিয়েট কবিতাত লেলিন (১৯৮৭)

**মননশীল রচনা**
* পোহর প্রয়াসী মন (১৯৯২)

**পূর্ণাঙ্গ নাটক**
অনুবাদ/অভিযোজনা/রূপান্তর
* বনহংসী(১৯৬১)
* রজা ইডিপাছ (১৯৬৪)
* অ’থেলো (১৯৭৪)
* মেকবেথ (১৯৮০)
* তিনিখন পঞ্জাবি পূর্ণাঙ্গ নাটক (১৯৮৬)
* সাগর চিলনী (১৯৯০)
* এন্টিগনি (১৯৯২)
* দ্যা এনিমি অফ দ্যা পিপ’ল

**মঞ্চতত্ব**
* নাটক আরু অভিনয় প্রসঙ্গ   
* নাট্যকার রবীন্দ্রনাথ (১৯৬৫)
* মঞ্চপ্রতিভা (১৯৮০)
* বারটোলট্ ব্রেখট (১৯৮০)
* আধুনিক নাট চিন্তা (১৯৮৮)
* অসমীয়া নাটকত দেশপ্রেম

**কিশোর ও শিশু সাহিত্য**
* পঞ্জাবর লোককথা
* আমার নৌসেনা
* হাবির এই ঘুলিটো।

## সংগঠিত নাট্য সংঘ
* সুন্দর সেবী সংঘ (১৯৩৫)
* শৌভিক (১৯৬৮)
* থিয়েটার ফাউণ্ডেশন (১৯৯৪)
 
## তথ্যসূত্র
ক্যালিফোর্নিয়া বিশ্ববিদ্যালয়, ডেভিস

**ক্যালিফোর্নিয়া বিশ্ববিদ্যালয়, ডেভিস** ক্যালিফোর্নিয়ার ডেভিসে অবস্থিত একটি পাবলিক বিশ্ববিদ্যালয়। এটি ৭৩০৯ একর এলাকা জুড়ে অবস্থিত।

## ইতিহাস

## ক্যাম্পাস

## অ্যাকাডেমিকস
*ইউসি ডেভিস কলেজ অব অ্যাগ্রিকালচারাল অ্যান্ড এনভায়রনমেন্টাল সায়েন্সেস
*ইউসি ডেভিস কলেজ অব বায়োলজিক্যাল সায়েন্সেস
*ইউসি ডেভিস কলেজ অব ইঞ্জিনিয়ারিং
*ইউসি ডেভিস কলেজ অব লেটার্স অ্যান্ড সায়েন্স
*ইউসি ডেভিস গ্র্যাজুয়েট স্টাডিজ
*ইউসি ডেভিস গ্র্যাজুয়েট স্কুল অব ম্যানেজমেন্ট
*ইউসি ডেভিস স্কুল অব এডুকেশন
*ইউসি ডেভিস স্কুল অব ল
*ইউসি ডেভিস স্কুল অব মেডিসিন
*ইউসি ডেভিস স্কুল অব ভেটেরিনারি মেডিসিন
*বেটি আইরিন মুর স্কুল অব নার্সিং

## র‍্যাংকিং

## বিখ্যাত শিক্ষার্থী

## বিখ্যাত শিক্ষক
* এডুইন জি ক্রেবস

## তথ্যসূত্র

বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ
বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:১৯০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯০৫-এ প্রতিষ্ঠিত বিশ্ববিদ্যালয় ও কলেজ
চতুর্ভুজ মন্দির, ওড়ছা

**চতুর্ভুজ মন্দির** (দেবনাগরী: चतुर्भुज मंदिर) একটি বিষ্ণু মন্দির। এটি ভারতের মধ্য প্রদেশের ওড়ছা নামক স্থানে অবস্থিত। চতুর্ভুজ নামটি সংস্কৃত শব্দ चतु: = চার ও भुजा = বাহু বা হাত থেকে এসেছে। অর্থাৎ চার হাত বিশিষ্ট ভগবান বিষ্ণুকে বোঝানো হয়েছে।

## ইতিহাস
এ মন্দিরটি অরছার বুন্দেলা রাজপুত রাজারা নির্মাণ করেছেন। ১৭শ শতকে রাজা *মধুকর শাহ* এই মন্দিরের নির্মাণ কাজ শুরু করেন এবং তার ছেলে রাজা বীর সিংহ দেও এর নির্মাণ কাজ শেষ করেন। এই মন্দিরটি সুউচ্চ চূড়া বিশিষ্ট। মন্দিরের বাইরের গাত্র পদ্মের চিহ্ন দিয়ে অলংকৃত। এছাড়াও বিভিন্ন ধর্মীয় ও অসাম্প্রদায়িক চিহ্ন দিয়ে মন্দির গাত্র সাজানো। মন্দিরটি পূর্ব মুখী এবং এর কাছেই একটি রাম মন্দির অবস্থিত।

## গ্যালারি

File:Chaturbhuj Temple, Orchha.jpg
File:Goat with old temple in Orchha, Madhya Pradesh, India.jpg
File:Goat with old temple in Orchha, MP, India.jpg
File:Chaturbhuj Temple and Raja Mahal, Orchha.jpg


## তথ্যসূত্র

বিষয়শ্রেণী:মধ্যপ্রদেশের হিন্দু মন্দির
বিষয়শ্রেণী:তিকমগড় জেলা
বিষয়শ্রেণী:বিষ্ণু মন্দির
শ্রীকান্তেশ্বরা মন্দির, নঞ্জনগুড়

ননঞ্জনগুদ(কন্নড়ঃನಂಜನಗೂಡು) দক্ষিণ ভারতের একটি অন্যতম তীর্থ ক্ষেত্র। নাঞ্জাঙ্গুর  দক্ষিণের কাশী বলে পরিচিত কারণ এখানে রয়েছে প্রচুর মন্দির। এ সকল মন্দিরের মধ্যে ইতিহাস ঐতিহ্য শিল্পকলা সব কিছু মিলিয়ে অনন্য মন্দির শ্রীকান্তেশ্বরা মন্দির। এটি একটি শিব মন্দির। এমন্দিরটি নাঞ্জুগুরেশ্বর মন্দির বলেও পরিচিত।

## কিংবদন্তি
নাঞ্জু (ನಂಜು) একটি কন্নড় শব্দ যার অর্থ বিষ। আর নাঞ্জুগুরেশ্বরা (ನಂಜುಂಡೇಶ್ವ) অর্থ বিষের রাজা (হলাহল)। সমুদ্র মন্থনের সময় মহাদেব বিষ পান করে নীলকণ্ঠ রূপ ধারণ করেন। সেখান থেকেই এ নামটি এসেছে। এভাবেই এ শহরের নাম হয় নাঞ্জুগুড় বা মাহাদেবের বাসস্থান। এ শহরটি কপিলা নদীর তীরে অবস্থিত।

## ইতিহাস
বর্তমানের মন্দিরটি গঙ্গা রাজা নির্মাণ করেন নবমশতকে। বলা হয় এ মন্দিরে গৌতম বুদ্ধ কিছুদিন ছিলেন এবং এখানে একটি শিব লিঙ্গ স্থাপন করেন। এ মন্দিরটিকে হাকিম নাঞ্জুগুরাও বলা হয়। কারণ এ মন্দিরে পূজা দিয়ে বাদশাহ টিপু সুলতান এবং তার পিতা হায়দার আলী তাদের নিজেদের খুব প্রিয় দুটি মুমূর্ষু- হাতির প্রাণ ফিরে পান।

## প্রধান উৎসব
এ মন্দিরের সব থেকে বড় উৎসব রথ যাত্রা। স্থানীয় ভাবে একে বলা হয় জাদ্দাজাঠরে এবং চিক্কারা জাঠরে। এদিন মহাদেব,পার্বতী,গণেশ,সুব্রামানিয়া, চণ্ডীকেশ্বরা পাঁচটি রথে নিয়ে পূজা করা হয়। হাজার হাজার ভক্ত সমাবেশ হন এবং শহরের রাস্তায় তারা দড়ি দিয়ে রথ টেনে নিয়ে যান।

## তথ্যসূত্র

বিষয়শ্রেণী:শিব মন্দির
বিষয়শ্রেণী:কর্ণাটকের শিব মন্দির
ভবেন বরুয়া

**ভবেন বরুয়া** (; ) অসমের একজন কবি, প্রবন্ধকার ও সমালোচক। *সোণালী জাহাজ* তার শ্রেষ্ঠ কাব্য-কৃতি হিসেবে গণ্য করা হয়। এই গ্রন্থের জন্য তিনি ১৯৭৮ সনে প্রকাশন পরিষদ পুরস্কার ও ১৯৭৯ সনে সাহিত্য অকাদেমি পুরস্কার লাভ করেন। 
## জন্ম
১৯৪১ সনে অসমের শিবসাগর জেলার জাঁজী নামক স্থানে ভবেন বরুয়ার জন্ম হয়। তার পিতার নাম দেবেন্দ্র নাথ বরুয়া ও মাতার নাম কাঞ্চান বালা বরুয়া।
## শিক্ষা ও কর্মজীবন
১৯৫৬ সনে কটন কলেজিয়েট হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৮ সনে জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন। ১৯৬০ সনে তিনি স্কটিশ চার্ছ কলেজ থেকে ইংরেজি বিষয়ে স্নাতক ডিগ্রী লাভ করেন। তারপর তিনি এক বৎসরের জন্য যোরহাট বিদ্যালয়ে শিক্ষকতা করেন ও দের বৎসরের জন্য আকাশবানী দিল্লী বিভাগে যোগদান করেন। ১৯৬৩ সনে দিল্লী বিশ্ববিদ্যালয় থেকে স্নাতকোত্তর ডিগ্রী লাভ করেন। শিক্ষা সমাপ্ত করে তিনি কিছুদিন পাঞ্জাব বিশ্ববিদ্যালয়ে ইংরেজি বিভাগের বক্তা রুপে যোগদান করে ও পরে ১৯৬৮ সনে গুয়াহাটি বিশ্ববিদ্যালয়ে ইংরেজি বিভাগে যোগদান করেন।।
 
## সাহিত্যিক জীবন
বিদ্যালয়ে অধ্যয়ন করার সময় থেকে ভবেন বরুয়া সাহিত্যিক জীবনে প্রবেশ করেন ও ১৯৫৩ সনে নতুন পৃথিবী নামক একটি কাব্য সংকলন প্রকাশ করেন। ১৯৭৭ সনে প্রকাশ পাওয়া *সোনালী জাহাজ* গ্রন্থ তাকে অসমীয়া আষা|অসমীয়া]] কবির প্রথম শারীতে উপনীত করে। এই গ্রন্থটি ১০০টি স্বরচিত ও ১৫টি অনুবাদিত কবিতার সংকলন। এই গ্রন্থের জন্য তিনি ১৯৭৮ সনে অসম উপত্যকা সাহিত্য ও ১৯৭৯ সনে সাহিত্য অকাদেমি পুরস্কার লাভ করেন। মানব জীবন, প্রকৃতি, ব্রহ্মাণ্ড ও কলা ইত্যাদির বিচিত্রতা এই পুস্তকে অঙ্কিত হয়েছে । সামাজিক সচেতনা প্রকাশ করা ছাড়াও কবিতার ভাষা ও গঠন ইত্যাদি দিকে বিশেষ গুরুত্ব দেওয়া হয়েছে। 
তার অন্যান্য গ্রন্থ হচ্ছে পন্ধেরটা কবিতা, প্রসঙ্গ: বাণীকান্ত, প্রসঙ্গ: কবিতা, ভবেন বরুয়ার কবিতার আবৃত্তি ইত্যাদি। 
১৯৯০ সনে সাহিত্য অকাদেমির প্রতিনিধি রুপে ইউরোপে অনুষ্ঠিত হওয়া সাহিত্য সন্মিলনে অংশগ্রহণ করেছিলেন।
## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:অসমীয়া সাহিত্যিক
বিষয়শ্রেণী:অসমীয়া সাহিত্য আকাদেমি পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম
বিষয়শ্রেণী:অসমীয়া ভাষার কবি
কুব্বাত আস-সিলসিলা

**কুব্বাত আস সিলসিলা** (, *Qubbat as-Silsila*) হল জেরুজালেমের পুরনো শহরে কুব্বাত আস সাখরার পূর্ব পাশে অবস্থিত একটি গম্বুজ। হারাম আল শরিফের এটি অন্যতম প্রাচীন স্থাপনা। এটি কোনো মসজিদ নয়। তবে এটিকে নামাজের স্থান হিসেবে ব্যবহার করা হয়। উমাইয়ারা এটি নির্মাণ করে। ক্রুসেডারদের সময় এটি একটি খ্রিষ্টান চ্যাপল হিসেবে ব্যবহার করা হত। আইয়ুবীয়রা পুনরায় এটিকে ইসলামি প্রার্থনার স্থানে রূপান্তর ঘটায়। পরবর্তীতে মামলুক, উসমানীয় ও ফিলিস্তিন ভিত্তিক ওয়াকফ এই স্থাপনার সংস্কার করে।

## তথ্যসূত্র

বিষয়শ্রেণী:কুব্বাত আস সিলসিলা
বিষয়শ্রেণী:৬৯০-এর দশকের স্থাপত্য
বিষয়শ্রেণী:জেরুসালেমে ইসলাম
বিষয়শ্রেণী:আরবীয় স্থাপত্য
বিষয়শ্রেণী:উমাইয়া স্থাপত্য
বিষয়শ্রেণী:হারাম আল শরিফ
বিষয়শ্রেণী:ইসলামি স্থাপত্য
বিষয়শ্রেণী:৭ম শতাব্দীর মসজিদ
বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:৬৯১-এ সম্পন্ন মসজিদ
বিষয়শ্রেণী:৭ম শতাব্দীতে উমাইয়া খিলাফতে প্রতিষ্ঠিত
কাত্যায়ন

**কাত্যায়ন** (খ্রিস্টপূর্ব ৩য় শতক) একজন সংস্কৃত ব্যাকরণবিদ এবং বৈদিক আমলের প্রথিযশা গণিতবিদ। তিনি বৈদিক ভারতের একজন অধিবাসী ছিলেন।

## উৎস
কিছু কিছু কিংবদন্তি অনুযায়ী, তিনি বিশ্বামিত্রের বংশ থেকে উৎপন্ন *কাত্য*  বংশে জন্মগ্রহণ করেছিলেন, তাই তাঁর নাম হয় কাত্যায়ন। **[[কথাসরিৎসাগর]]** কাত্যায়নকে বররুচির আরেকটি নাম হিসেবে উল্লেখ করা হয়েছে, যিনি ছিলেন শিবের অনুচর পুষ্পদন্তের পুনর্জন্ম। এই কাহিনীতে বলা হয়েছে যে তিনি শিবের পুত্র কার্তিকেয় (যিনি কুমার নামেও পরিচিত) এর কাছ থেকে ব্যাকরণ শিখেছিলেন। এই তথ্য গরুড়পুরাণেও পাওয়া যায়, যেখানে বলা হয়েছে কার্তিকেয় কাত্যায়নকে এমনভাবে ব্যাকরণের নিয়ম শিক্ষা দেন, যা শিশুরাও সহজে বুঝতে পারে। মনে করা হয়, তাঁর পূর্ণ নাম সম্ভবত *বররুচি কাত্যায়ন* ছিল।

## দেবী কাত্যায়নী
**[[কালিকা পুরাণ]]**-এর মতো গ্রন্থে উল্লেখ আছে যে, ঋষি কাত্যায়ন মাতৃদেবীর উপাসনা করেছিলেন যেন তিনি তাঁর কন্যারূপে জন্মগ্রহণ করেন। এই কারণেই দেবীকে বলা হয় '''কাত্যায়নী''', অর্থাৎ "**কাত্যায়নের কন্যা**"। **[[নবরাত্রি]]** উৎসবের ষষ্ঠ দিনে এই দেবীর পূজা করা হয়।

**[[বামনপুরাণ|বামন পুরাণ]]** অনুসারে, এক সময় দেবতারা অসুর **[[মহিষাসুর (হিন্দু পুরাণ)|মহিষাসুর]]**-এর অত্যাচার নিয়ে আলোচনা করার জন্য একত্রিত হয়েছিলেন এবং তাঁদের ক্রোধ শক্তির রূপে প্রকাশ পায়। সেই শক্তির রশ্মিগুলি ঋষি **কাত্যায়নের আশ্রমে** স্ফটিকীকৃত হয়ে পড়ে। কাত্যায়ন ঋষি সেই শক্তিকে এক সুনির্দিষ্ট রূপ দেন। সেই কারণে তাঁকে **কাত্যায়নী** বলা হয়।

## অবদান
তিনি দুটি বিশেষ কাজের জন্য এখনও বিখ্যাত হয়ে আছেন

* তিনি ‘বার্তিক’ নামে একটি গ্রন্থ রচনা করেন। এটি পাণিনির ব্যকারণের ব্যাখ্যা এবং ‘পতঞ্জলি’ র মহাভাষ্য। এটি সংস্কৃত ব্যকারণের মূল গ্রন্থ হয়ে ওঠে। এবং ১২ শতক পর্যন্ত শিক্ষার্থীদের বাধ্যতামুলক পাঠ্যপুস্তক হিসেবে পরিচিত ছিল।

* তিনি ‘সুল্বসুত্রের’ একটি অংশের ব্যাখ্যা লেখেন। এটি নয়টি সুত্রের একটি লিখন যেখানে জ্যামিতির মৌলিক বিষয় গুলো নিয়ে আলোচনা করা হয়েছে। এখানে লম্ব,ত্রিভুজ,রম্বস প্রভৃতি জ্যামিতিক বিষয় গুলো আলোচনা করা হয়েছে।
## তথ্যসূত্র

বিষয়শ্রেণী:প্রাচীন ভারতীয় গণিতবিদ
বিষয়শ্রেণী:প্রাচীন সংস্কৃত ব্যাকরণবিদ
বিষয়শ্রেণী:ভারতীয় সংস্কৃত পণ্ডিত
জাপান জাতীয় নারী ক্রিকেট দল

**জাপান জাতীয় মহিলা ক্রিকেট দল** আন্তর্জাতিক ক্রিকেট অঙ্গনে জাপানের জাতীয় পর্যায়ের মহিলা ক্রিকেট দলের প্রতিনিধিত্বকারী দল। ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফির মাধ্যমে আন্তর্জাতিক অঙ্গনে তাদের অভিষেক ঘটে। এর ফলে যে-কোন জাপানী দলের পূর্বেই তারা প্রথম একদিনের খেলায় অংশগ্রহণ করে। তখনও জাপানের পুরুষ ক্রিকেট দল এ পর্যায়ে পৌঁছেনি। পাঁচ খেলার ঐ প্রতিযোগিতার সবগুলো খেলাতেই দলটি হেরে যায় ও নেদারল্যান্ডসের বিপক্ষে অনুষ্ঠিত খেলায় অবিশ্বাস্যরূপে অতিরিক্ত ১০৪ রান দেয়। প্রতিযোগিতায় পাকিস্তানের বিপক্ষে তারা মাত্র ২৮ রানে অল-আউট হয়। তন্মধ্যে অতিরিক্ত রান থেকেই আসে ২০ রান ও ব্যাট থেকে আসে মাত্র ৮ রান। উদ্বোধনী ব্যাটসম্যানদ্বয় ৩ রান করেছিলেন।

সেপ্টেম্বর, ২০০৬ সালে তারা পুনরায় আন্তর্জাতিক অঙ্গনে ফিরে আসে। ২০০৭ সালে আয়ারল্যান্ডে অনুষ্ঠিত বিশ্বকাপের বাছাইপর্বে পূর্ব এশিয়া/প্রশান্ত মহাসাগরীয় অঞ্চল থেকে প্রতিনিধিত্বের অংশ হিসেবে পাপুয়া নিউগিনি’র বিপক্ষে তিন খেলার একদিনের সিরিজে অংশ নেয়। জাপান আইডব্লিউসিসি ট্রফিতে খানিকটা উন্নতি করলেও তিনটি খেলার সবগুলোতেই পরাজিত হয়।

## বর্তমান দল

*এরিকা ইদা
*মিহো কান্নো
*আতসুকো কিতামুরা
*এতসুকো কোবেয়াশি
*শিজুকা কুবোতা
*এমা কুরিবেয়াশি (অধিনায়ক)
*শিজুকা মিয়াজি
*আয়াকো নাকেয়ামা

*কুরুমি ওতা
*চিহিরো সাকামোতো
*মানামি তাকাদা
*আকি উমেতানি
*এরি ইয়ামাগুচি
*মারিকো ইয়ামোতো
*মাই ইয়ানাগিদা

## সাফল্যগাথা
* এশিয়ান গেমস:
** ২০১০: ব্রোঞ্জ
** ২০১৪: কোয়ার্টার ফাইনাল

## তথ্যসূত্র

## বহিঃসংযোগ

* Japan Cricket Association Official Site

বিষয়শ্রেণী:জাপানে ক্রিকেট
বিষয়শ্রেণী:জাপানের জাতীয় ক্রীড়া দল
বিষয়শ্রেণী:জাতীয় নারী ক্রিকেট দল
মহিলা
রওশন আরা বাচ্চু

**রওশন আরা বাচ্চু** (১৭ ডিসেম্বর ১৯৩২ – ৩ ডিসেম্বর ২০১৯) ১৯৫২ সালে বাংলা ভাষা আন্দোলনের একজন সংগ্রামী ছিলেন। ২১শে ফেব্রুয়ারিতে যে সমস্ত ছাত্র নেতারা ১৪৪ ধারা ভাঙ্গতে চেয়েছিলেন তিনি তাদের অন্যতম।

## জন্ম
রওশন আরা ১৭ ডিসেম্বর ১৯৩২ সালে সিলেটের মৌলভীবাজারের কুলাউড়ার উছলাপাড়া গ্রামে জন্ম গ্রহণ করেন। তার বাবার নাম এ এম আরেফ আলী এবং মায়ের নাম মনিরুন্নেসা খাতুন।

## শিক্ষা ও চাকরি জীবন
রওশন আরা বাচ্চু ১৯৪৭ সালে পিরোজপুর গার্লস স্কুল থেকে ম্যাট্রিক পাস করেন। পিরোজপুর তার পিতার কর্মস্থল ছিল যেখানে তার শৈশব কাটে। এরপর বরিশাল ব্রজমোহন কলেজ থেকে ১৯৪৮ সালে ইন্টারমিডিয়েট পাস করে ঢাকা বিশ্ববিদ্যালয় থেকে ১৯৫৩ সালে দর্শনে অনার্স করেন। এরপর ১৯৬৫ সালে বি এড এবং ১৯৭৪ সালে ইতিহাসে এম এ করেন। তিনি সলিমুল্লাহ মুসলিম হল এবং উইম্যান স্টুডেন্টস রেসিডেন্স এর সদস্য নির্বাচিত হন। তিনি *গণতান্ত্রিক প্রোগ্রেসিভ ফ্রন্ট* এর সাথে ছাত্র রাজনীতিতে অংশগ্রহণ করেন।

তিনি বিভিন্ন শিক্ষা প্রতিষ্ঠানের সাথে যুক্ত ছিলেন যেমন, ঢাকার আনন্দময়ী বালিকা উচ্চ বিদ্যালয়, লিটন অ্যাঞ্জেলস, আজিমপুর গভর্নমেন্ট গার্লস স্কুল এন্ড কলেজ (খন্ডকালীন), নজরুল একাডেমি, কাকলি হাই স্কুল এন্ড কলেজ এবং পরে আলেমা একাডেমিতে। সবশেষে ২০০০ সালে বিএড কলেজে অধ্যাপক হিসেবে অবসর গ্রহণ করেন।

## ভাষা আন্দোলনে ভূমিকা
১৯৫২ সালের বাংলা ভাষা আন্দোলনের সময় রওশন আরা বাচ্চু ছিলেন ঢাকা বিশ্ববিদ্যালয়ের ছাত্রী। ২১ ফেব্রুয়ারিতে যে সকল ছাত্র নেতারা ১৪৪ ধারা ভাঙ্গার পক্ষে ছিলেন তিনি তাদের মধ্যে অন্যতম। তিনি জনমত সমর্থনের জন্যও ব্যাপক চেষ্টা করেন। তার অনুপ্রেরণায় ইডেন মহিলা কলেজ এবং বাংলাবাজার বালিকা বিদ্যালয় এর ছাত্রীদের সংগঠিত করে আমতলার সমাবেশ স্থলে নিয়ে আসেন। এখান থেকেই ছাত্রনেতারা ১৪৪ ধারা ভঙ্গের ঐতিহাসিক সিদ্ধান্ত নেন। তারা ব্যারিকেড টপকিয়ে মিছিল নিয়ে এগুনোর চেষ্টা করেন। কিন্তু পুলিশের বাধার মুখে ব্যরিকেড টপকানো বেশ কঠিন ছিলো। রওশন আরা বাচ্চু তার দলের সবাইকে নিয়ে পুলিশের তৈরি ব্যারিকেড ভেঙ্গে ফেলেন। এরপর পুলিশ লাঠিচার্জ শুরু করে দেয়। এতে নিহত ও আহত হন অনেকে। রওশন আরা বাচ্চুও ছিলেন এমন আহতদের একজন।

## মৃত্যু
রওশন আরা বাচ্চু ৩ ডিসেম্বর ২০১৯ সালে অ্যাপোলো হাসপাতালে চিকিৎসাধীন অবস্থায় মৃত্যুবরণ করেন।
## চিত্রশালা


চিত্র:Rowshan Ara Bachchu 02.jpg|রওশন আরা বাচ্চু ২০১২
চিত্র:Rowshan Ara Bachchu 03.jpg|রওশন আরা বাচ্চু ২০১২
চিত্র:Rowshan Ara Bachchu 04.jpg|রওশন আরা বাচ্চু ২০১২



## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:বাংলা ভাষা আন্দোলনের সক্রিয় নারী কর্মী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বরিশাল জেলার সক্রিয়কর্মী
বিষয়শ্রেণী:পিরোজপুরের ব্যক্তি
রাই (ফুটবলার)

**রাই সুজা ভিয়েরা ডি অলিভিয়েরা** (জন্ম: ১৫ মে, ১৯৬৫) রিবেইরো প্রেতো এলাকায় জন্মগ্রহণকারী ব্রাজিলের অবসরপ্রাপ্ত ও প্রথিতযশা ফুটবলার। বিশ্ব ফুটবল অঙ্গনে তিনি **রাই** () নামেই সমধিক পরিচিত ফুটবল খেলোয়াড়। ব্রাজিল ফুটবল দলে তিনি আক্রমণাত্মক মধ্যমাঠের খেলোয়াড় ছিলেন। জাতীয় দলে তিনি একদশকেরও অধিককাল ফুটবল খেলেছেন। ১৯৯৪ সালের ফিফা বিশ্বকাপ বিজয়ী ব্রাজিল দলের অন্যতম সদস্য ছিলেন তিনি।

১৫ বছরের ফুটবল জীবনে তিনি সাঁও পাউলো এবং প্যারিস সেন্ট-জার্মেইন দলের হয়ে ক্লাব ফুটবলে অংশ নিয়েছেন। এ দুইদলে সম্মিলিতভাবে ১৫টি প্রধান শিরোপা জয়ের সাথে সম্পৃক্ত ছিলেন। এছাড়াও তিনি শতগোলের মাইলফলক ছুঁয়েছেন। বিখ্যাত ব্রাজিলীয় ফুটবল তারকা সক্রেটিসের ছোট ভাই হিসেবেও তার পরিচিতি রয়েছে।

## আন্তর্জাতিক ফুটবল
১৯৮৭ সালে ব্রাজিলের হয়ে ৫১তম ক্যাপ পরিধান করেন। ঐ বছরই সাঁও পাউলোতে অনুষ্ঠিত কোপা আমেরিকার খেলায় আর্জেন্টিনার বিপক্ষে মাঠে নামেন। চিলির বিপক্ষে ০-৪ গোলে হারা খেলাসহ তিনি দুই খেলায় অংশ নিয়েছিলেন। এরফলে তার দল গ্রুপ-পর্ব থেকেই বিদায় নিতে বাধ্য হয়। ইংল্যান্ডের বিপক্ষে রৌজ কাপে ১৯ মে ১৫ মিনিটের জন্য অংশ নেন ও তার দল ১-১ গোলে ড্র করে।

কোচ কার্লোস আলবার্তো পেরেইরা’র পরিচালনায় ১৯৯৪ সালের ফিফা বিশ্বকাপের ব্রাজিল দলের অধিনায়ক মনোনীত হন তিনি। প্রথম খেলায় রাশিয়ার বিরুদ্ধে ২-০ গোলে জয়ী হয় ব্রাজিল। ঐ খেলায় তিনি পেনাল্টিতে এক গোল করেছিলেন। প্রথম তিন খেলায় রোমারিওকে মাঠে নামানো হলে কোয়ার্টার-ফাইনালে তিনি নেদারল্যান্ডসের বিপক্ষে অতিরিক্ত খেলোয়াড় হিসেবে ১০ মিনিট, সেমি-ফাইনালে সুইডেনের বিপক্ষে ৪৫ মিনিট খেলেন। এরফলে তার দল প্রতিযোগিতায় শিরোপা লাভ করেছিল।

## ব্যক্তিগত জীবন
রাইয়ের সহোদর বড় ভাই সক্রেটিস ব্রাজিলের ফুটবলার ছিলেন ও মধ্যমাঠে খেলতেন। তিনিও সাঁও পাউলোর বোতাফিগো ডি সাঁও পাউলো দলের প্রতিনিধিত্ব করেন। আন্তর্জাতিক ফুটবল অঙ্গনে ব্রাজিলের পক্ষে দীর্ঘদিন খেলেছেন। ফুটবল খেলা থেকে অবসর নেয়ার পর সমাজকর্মী ও ন্যায়বিচারের প্রচারণামূলক কর্মকাণ্ডে নিযুক্ত রয়েছেন রাই।

## তথ্যসূত্র

## বহিঃসংযোগ
*
*
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯৮৭ কোপা আমেরিকার খেলোয়াড়
বিষয়শ্রেণী:১৯৯১ কোপা আমেরিকার খেলোয়াড়
বিষয়শ্রেণী:১৯৯০ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:বর্ষসেরা দক্ষিণ আমেরিকার ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:সাও পাওলো ফুটবল ক্লাবের খেলোয়াড়
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লেজিওঁ দনরের নাইট
বিষয়শ্রেণী:প্যান আমেরিকান গেমসে ব্রাজিলের ফুটবলার
এটিকে ফুটবল ক্লাব

**এটিকে** () (পূর্বতন নাম: **অ্যাটলেটিকো ডি কলকাতা**) হল ইন্ডিয়ান সুপার লিগে পশ্চিমবঙ্গের কলকাতা শহর থেকে অংশগ্রহণকারী একটি ভারতীয় ফুটবল দল। এই দলটি ২০১৪ সালের ৭ ই মে ইন্ডিয়ান সুপার লিগের প্রথম দল হিসাবে স্থাপিত হয়। দলটির নাম স্পেনীয় ফুটবল দল আতলেতিকো মাদ্রিদ-এর অনুকরণে রাখা হয়েছিল। ২০২০ সালে দলটির মালিকপক্ষ মোহনবাগান অ্যাথলেটিক ক্লাবের ফুটবল বিভাগের ৮০ শতাংশ মালিকানা অধিগ্রহণ করে নবগঠিত *এটিকে মোহনবাগান প্রাইভেট লিমিটেড*-এ অর্থ বিনিয়োগ করার সিদ্ধান্ত নেন এবং এটিকে ফুটবল ক্লাবের নিবন্ধ বাতিল করার মধ্যে দিয়ে এই ক্লাবের অবলুপ্তির সিদ্ধান্ত গ্রহণ করেন।

## মালিকানা স্বত্ব
কলকাতা গেমস এন্ড স্পোর্টস প্রাইভেট লিমিটেড এবং মোহনবাগান এই দলটির মালিকানা বহন করত। এই সংস্থায় ছিলেন **[[সৌরভ গঙ্গোপাধ্যায়]]** , সঞ্জীব গোয়েঙ্কা, হর্ষবর্ধন নেওটিয়া ও উৎসব পারে।

## মাঠ
বিবেকানন্দ যুবভারতী ক্রীড়াঙ্গন দলটির ঘরের মাঠ হিসেবে পরিচিত। এছাড়া সংস্কারের জন্য মূল মাঠটি উপলব্ধ না থাকায় ২০১৬ সালে রবীন্দ্র সরোবর স্টেডিয়াম টি ব্যবহৃত হয়েছে।

## খেলোয়াড়

### ২০১৮ মৌসুমের দল

 *(ভারতীয় জাতীয় দলের অধিনায়ক ছিলেন)*

 *(স্কটল্যান্ড এর বিখ্যাত দল মাদারওয়েল এর অধিনায়ক ছিলেন)*
 *(ওয়েলিংটন ফোনিক্স এর হয়ে এ-লিগে ১০টি গোল আছে)*
 *(লা লিগা খেলেছেন)*
 *(এএফসি কাপে একটা ক্লিনশিট আছে)*

 *(ভারতীয় জাতীয় দলের প্লেয়ার)*

 *(পোলিশ লীগ এ খেলেছেন)*

*(এ-লিগের টপ স্কোরার ও ফিজির অধিনায়ক)*

 *(ভারতীয় ফুটবলের ইতিহাসে রেকর্ড ট্রান্সফার ফি দিয়ে একে কিনেছে এটিকে)*
 *(অনূর্ধ্ব ১৭ বিশ্বকাপে খেলেছেন)*

 *(ভারতীয় জাতীয় দলের প্লেয়ার)*

 *(চীন সুপার লীগ ও এ-লিগে খেলেছেন,ফিফা বিশ্বকাপ খেলেছেন)*

*তারকা প্রদর্শনকারীদের গাঢ় রঙে দেখানো হলো। *

## সর্বশেষ মৌসুমের কর্মকর্তা

## তথ্যসূত্র

বিষয়শ্রেণী:২০১৪-এ প্রতিষ্ঠিত
বিষয়শ্রেণী:ভারতের ফুটবল ক্লাব
বিষয়শ্রেণী:ইন্ডিয়ান সুপার লিগের দল
বিষয়শ্রেণী:২০১৪-এ পশ্চিমবঙ্গে প্রতিষ্ঠিত
বিষয়শ্রেণী:এটিকে ফুটবল ক্লাব
বিষয়শ্রেণী:ভারতের বিলুপ্ত ফুটবল ক্লাব
বিষয়শ্রেণী:২০২০-এ ভারতে বিলুপ্ত
বিষয়শ্রেণী:২০১৪-এ প্রতিষ্ঠিত ফুটবল ক্লাব
বিষয়শ্রেণী:কলকাতার ফুটবল ক্লাব
বিষয়শ্রেণী:মোহনবাগান সুপার জায়ান্ট
সাখরা

**সাখরা** (Arabic: صخرة translit. *Sakhrah*) দ্বারা জেরুসালেমের কুব্বাত আস সাখরা নামক স্থাপনার অভ্যন্তরে অবস্থিত পাথরকে বোঝানো হয়। একে ছিদ্রযুক্ত পাথরও বলা হয় কারণ এর দক্ষিণ পূর্ব কোণে একটি গর্ত রয়েছে যা পাথরের নিচে বির আল আরওয়াহ নামক গুহায় চলে যায়। এটি ইহুদি ধর্মের সর্বাধিক গুরুত্বপূর্ণ স্থান। ইহুদি প্রথা অনুযায়ী এটি বেহেশত ও পৃথিবীর মধ্যকার আধ্যাত্মিক সংযোগ। ইহুদিরা প্রার্থনার সময় এর দিকে মুখ করে। তাদের বিশ্বাস অনুযায়ী এটি জেরুসালেমের মন্দিরের *হলি অব হলিসের* স্থান ছিল।

## আরও দেখুন
*হজরে আসওয়াদ
*ইহুদি ধর্মে জেরুসালেম
*ইসলাম ধর্মে জেরুসালেম

## তথ্যসূত্র

বিষয়শ্রেণী:হারাম আল শরিফ
বিষয়শ্রেণী:পবিত্র পাথর
বিষয়শ্রেণী:ইসলামের পবিত্র স্থান
বিষয়শ্রেণী:ইহুদি ধর্মের পবিত্র স্থান
যোগেশ দাস

**যোগেশ দাস** (; ) অসমের একজন ছোটগল্প লেখক, উপন্যাস লেখক ও সাংবাদিক। ১৯২৭ সনের ১ এপ্রিল তারিখে তার জন্ম হয়। ১৯৮০ সনে *পৃথিবীর অসুখ* নামক গল্পের জন্য তিনি সাহিত্য অকাদেমি পুরস্কার লাভ করেন।। ১৯৮৫ সনে তিনি অসম সাহিত্য সভার বিহুপুরিয়া অধিবেশনে সভাপতিত্ব করেন। তিনি অসমের বিভিন্ন সাংস্কৃতিক অনুষ্ঠানের সহিত জড়িত ছিলেন।

## শিক্ষা ও চাকরি জীবন
১৯৫৩ সনে গুয়াহাটি বিশ্ববিদ্যালয় থেকে অসমীয়া সাহিত্যে এম.এ ডিগ্রী লাভ করেন। তিনি সাংবাদিক কর্মজীবন গ্রহণ করার পরও অধ্যাপনার বৃত্তি অব্যাহত রাখেন ও গুয়াহাটির বি.বরুয়া মহাবিদ্যালয়ে অসমীয়া বিভাগের প্রধান প্রবক্তা রুপে অবসর গ্রহণ করেন। 
## লেখক জীবন
যোগেশ দাশ পঞ্চাশ দশকে নিজেকে লেখক রুপে আত্মপ্রকাশ করেন। ছোট গল্প ও উপন্যাস তিনি সমান দক্ষতায় লেখেন। ১৯৫৩ সনে তার প্রথম উপন্যাস *কলপটুয়ার মৃত্যু* প্রকাশ পায়। ১৯৫৫ সনে তার দ্বিতীয় উপন্যাস ডায়র আরু নাই তাকে শক্তিশালী উপন্যাসিক রুপে প্রতিষ্ঠা করে। এই গ্রন্থটি ন্যাশনাল বুক ট্রাষ্ট দ্বারা ভারতের প্রধান ভাষাসমূহে অনুবাদিত হয়।  তার অন্যতম বিখ্যাত ছোট গল্পের সংকলন হচ্ছে *পৃথিবীর অসুখ*।' তার *Folklore of Assam* গ্রন্থে  অসমের লোক-সংস্কৃতি সমন্ধে সরল ও বিস্তৃত বিবরন পাওয়া যায়।। 
## মৃত্যু
১৯৯৯ সনের ৯ সেপ্টেম্বর তারিখে যোগেশ দাশের মৃত্যু হয়।
## সাহিত্য কর্ম

;উপন্যাস
*১৯৫৩: কলপটুয়ার মৃত্যু
*১৯৫৫: ডায়র আরু নাই
*১৯৫৯: জোনাকীর জুই
*১৯৬৩: নিরুপায়-নিরুপায়
*১৯৬৫: এমুঠি ধূলি
*১৯৬৭: হাজার ফুল
*১৯৭২: নেদেখা জুইর ধোঁৱা
*১৯৭২: অবিধা
*১৯৭৭: নরেশ, মালতী আরু...
*পোহরর ফালে
*পোহর বিচারি
*এজন খঙাল মানুহ
*সঁহারি পাই
*রজনী বিদূর

;ছোটগল্প
*১৯৫৬: পপীয়া তরা
*১৯৫৮: আন্ধারর আঁরে আঁরে
*১৯৬১: ত্রিবেণী
*১৯৬৩: মদারর বেদনা
*১৯৬৫: হাজার লোকর ভির

;অনুবাদ গ্রন্থ
*আমার কবি
*ব্রাহ্মণ কন্যা
*রবীন হুড
*বনে বনে

;অন্যান্য
*1972:Folklore of Assam
*গল্পর কুঁকি
*হেম বরুয়া
*সমকালীন গল্প

## পুরস্কার
*১৯৮০ সনে পৃথিবীর অসুখ নামক গল্পের জন্য সাহিত্য অকাদেমি পুরস্কার
*১৯৯৪  অসম উপত্যকা পুরস্কার
## তথ্যসূত্র

বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:১৯২৭-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:অসমীয়া সাহিত্য আকাদেমি পুরস্কার বিজয়ী
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:অসম সাহিত্য সভার সভাপতি
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:ভারতীয় প্রভাষক
১৯৭৩ আরব-ইসরায়েলি যুদ্ধ

থাম্ব|261x261পিক্সেল|আরব -ইসরায়েলের দ্বন্দ্ব এবং যুদ্ধের কিছু অংশ
**১৯৭৩ আরব-ইসরায়েলি যুদ্ধ** (**অক্টোবর যুদ্ধ**, **রমজান যুদ্ধ** ও **ইয়ম কিপুর যুদ্ধ** বলেও পরিচিত) মিশর ও সিরিয়ার নেতৃত্বাধীন জোট এবং ইসরায়েলের মধ্যে ১৯৭৩ সালের ৬ থেকে ২৫ অক্টোবরের মধ্যে সংঘটিত হয়।

ইহুদিদের পবিত্র দিন ইয়ম কিপুরের সময় ইসরায়েল-অধিকৃত অঞ্চলে আরব জোটের অতর্কিত হামলার মাধ্যমে এই যুদ্ধ শুরু হয়। এসময় মুসলিম পবিত্র মাস রমজান ছিল। মিশরীয় ও সিরিয়ান সেনারা যুদ্ধবিরতি রেখা ভেদ করে যথাক্রমে সিনাই উপদ্বীপ ও গোলান মালভূমিতে ঢুকে পড়ে। এই অঞ্চলগুলো ১৯৬৭ সালের ছয় দিনের যুদ্ধের সময় ইসরায়েল অধিকার করে নেয়। যুক্তরাষ্ট্র ও সোভিয়েত ইউনিয়ন উভয়ে তাদের নিজ নিজ মিত্রদের এসময়ে সহায়তা করে। ফলে দুইটি পারমাণবিক শক্তিধর দেশের মধ্যে বিবাদ সৃষ্টি হয়।

মিশরের সফলভাবে সুয়েজ খাল অতিক্রম করার মাধ্যমে যুদ্ধের সূচনা হয়। যুদ্ধবিরতি রেখা অতিক্রম করার পর মিশরীয় সেনারা সিনাই উপদ্বীপের দিকে যাত্রা করে। তিন দিন পর ইসরায়েল এর অধিকাংশ সেনা নিয়োগ করে মিশরীয় অগ্রযাত্রা থামাতে সক্ষম হয়। সিরিয়ানরা গোলান মালভূমির উপর হামলা চালায়। প্রথমদিকে তারা ইসরায়েলি অধিকৃত অঞ্চলে সাফল্য লাভ করে। তিন দিনের মধ্যে ইসরায়েলিরা সিরিয়ানদের যুদ্ধপূর্ব যুদ্ধবিরতি রেখার বাইরে পাঠাতে সক্ষম হয়। এরপর তারা সিরিয়ার অভ্যন্তরে চারদিনব্যপী পাল্টা আক্রমণ চালায়। এক সপ্তাহের মধ্যে ইসরায়েলি গোলন্দাজরা দামেস্কের উপকন্ঠে গোলাবর্ষণ শুরু করে। নিজ মিত্রের ক্ষতির কথা চিন্তা করে মিশরের রাষ্ট্রপতি আনোয়ার সাদাত ধারণা করতেন যে সিনাইয়ের ভেতরে দুইটি কৌশলগত পথ অধিকার আলোচনার সময় তার অবস্থান শক্ত করবে। তাই তিনি মিশরীয়দের পুনরায় আক্রমণের নির্দেশ দেন। কিন্তু এই আক্রমণ প্রতিহত করা হয়। এরপর ইসরায়েলিরা পাল্টা আক্রমণ করে এবং দক্ষিণ ও পশ্চিমদিকে কায়রোর দিকে ধীরে অগ্রসর হওয়া শুরু করে। এসময় উভয় পক্ষে ব্যাপক ক্ষয়ক্ষতি হয়।

২৪ অক্টোবর নাগাদ ইসরায়েল নিজেদের অবস্থান শক্ত করে নেয় এবং মিশরের থার্ড আর্মি ও সুয়েজের শহর ঘিরে ফেলতে সক্ষম হয়। এসময় যুক্তরাষ্ট্র ও সোভিয়েত ইউনিয়নের মধ্যে উত্তেজনা বৃদ্ধি পায়। ২৫ অক্টোবর যুদ্ধবিরতি হয় এবং যুদ্ধের সমাপ্তি হয়।

এই যুদ্ধের দীর্ঘমেয়াদি ফলাফল ছিল। ১৯৬৭ সালের ছয় দিনের যুদ্ধে ভারসাম্যহীন অবস্থায় পরা মিশরীয়-সিরিয়ান-জর্ডানি মিত্রতা প্রাথমিক সাফল্যের ফলে খন্ডিত হয়। ইসরায়েল যুদ্ধক্ষেত্রে সফল হলেও এটি একচ্ছত্রভাবে আরব রাষ্ট্রগুলো সামরিকভাবে নিয়ন্ত্রণ করতে পারছে না তা প্রতীয়মান হয়। এসকল পরিবর্তন শান্তি প্রক্রিয়ার দিকে এগিয়ে যায়। ১৯৭৮ সালে ক্যাম্প ডেভিড চুক্তি স্বাক্ষরিত হয়। এর ফলে মিশরকে সিনাই উপদ্বীপ ফিরিয়ে দেয়া হয় এবং প্রথমবারের মত কোনো আরব রাষ্ট্র কর্তৃক ইসরায়েলকে স্বীকৃতি দেয়া হয়। মিশর সোভিয়েত ইউনিয়ন বলয়ের প্রভাব ত্যাগ করে বেরিয়ে আসে।

## আরও দেখুন
* মধ্য প্রাচ্যে আধুনিক সংঘাতের তালিকা

## তথ্যসূত্র

### গ্রন্থপঞ্জি

* 
* 
* 
* 
* 
*  Intro, Part I, Part II, Part III, Part IV, Part V, Part VI, Part VII, Notes
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* CIA Symposium on the Role of Intelligence in the 1973 Arab-Israeli War, held oh January 30, 2013
* President Nixon and the Role of Intelligence in the 1973 Arab-Israeli War, collection of primary documents at the CIA website 
*Hourly U.S. diplomatic reporting on the war Wikileaks

বিষয়শ্রেণী:১৯৭৩ আরব-ইসরায়েলি যুদ্ধ
বিষয়শ্রেণী:১৯৭৩-এ মিশর
বিষয়শ্রেণী:১৯৭৩-এ সংঘাত
বিষয়শ্রেণী:স্নায়ুযুদ্ধ সংঘাত
বিষয়শ্রেণী:স্নায়ুযুদ্ধ দ্বন্দ্ব
নরম্যান গর্ডন

**নরম্যান গর্ডন** (; জন্ম: ৬ আগস্ট, ১৯১১ - মৃত্যু: ২ সেপ্টেম্বর, ২০১৪) ট্রান্সভাল প্রদেশের বোক্সবার্গে জন্মগ্রহণকারী বিশিষ্ট ইহুদি দক্ষিণ আফ্রিকান আন্তর্জাতিক ক্রিকেটার ছিলেন। ১৯৩৮ থেকে ১৯৩৯ মেয়াদকালে দক্ষিণ আফ্রিকা ক্রিকেট দলের পক্ষে পাঁচটি টেস্টে অংশ নিয়েছেন। একমাত্র পুরুষ ক্রিকেটার হিসেবে তিনি শতায়ুর অধিকারী ছিলেন। ২৩ মার্চ, ২০১১ তারিখে সর্বাপেক্ষা বয়োঃজ্যেষ্ঠ ক্রিকেটারের সম্মাননা লাভ করেন। ঐদিন তিনি নিউজিল্যান্ডের এরিক টিন্ডিলের বয়স অতিক্রম করেন। টিন্ডিল ১ আগস্ট, ২০১০ তারিখে নিজের শততম জন্মদিনের কয়েকমাস পূর্বে মৃত্যুবরণ করেছিলেন।

## প্রারম্ভিক জীবন
১৯৩৩-৩৪ মৌসুমে ট্রান্সভাল ক্রিকেট দলের পক্ষে প্রথম-শ্রেণীর ক্রিকেটে অভিষেক ঘটে গর্ডনের। ১৯৩৯-৪০ মৌসুমে জোহেন্সবার্গে নাটালের বিপক্ষে ট্রান্সভাল দলের হয়ে প্রথম-শ্রেণীর ক্রিকেটে নিজস্ব সেরা ৬/৬১ বোলিং পরিসংখ্যান দাঁড় করান। এরপর দ্বিতীয় ইনিংসে ৩/৮৬ সংগ্রহ করেন। ১৯৪৮-৪৯ মৌসুম পর্যন্ত ট্রান্সভালের পক্ষে খেলা চালিয়ে যান।

## খেলোয়াড়ী জীবন
ডিসেম্বর, ১৯৩৮ সালে ইংল্যান্ডের বিপক্ষে তার টেস্ট ক্রিকেটে অভিষেক ঘটে। প্রথম টেস্টের প্রথম ইনিংসে ১০৩ রানের বিনিময়ে ৫ উইকেটসহ টেস্টে ৭/১৬২ সেরা বোলিং পরিসংখ্যান গড়েন। খেলাটি ড্র হয়। ড্র খেলায় টম গডার্ডের বলে লেস অ্যামিসের হাতে স্টাম্পড হন। দ্বিতীয় টেস্টে ইংল্যান্ডের একমাত্র ইনিংসে ১৫৭ রানে পাঁচ উইকেট পান। এ খেলাতেও তিনি পূর্বোক্তদ্বয়ের হাতে শূন্য রানে আউট হয়েছিলেন। তিনি পাঁচ-টেস্ট সিরিজের প্রত্যেকটি টেস্টেই অংশ নিয়েছিলেন। ঐ টেস্টটিও ড্রয়ে পরিণত হয়। তৃতীয় টেস্টে গর্ডন ইংল্যান্ডের একমাত্র ইনিংসে ১২৭ রানে ২ উইকেট পান ও কেন ফার্নেস এবং হেডলি ভেরিটি’র হাতে ১ম ও ২য় ইনিংসে যথাক্রমে ১ ও ০ রান করেন। চতুর্থ খেলায় ২/৪৭ ও ৩/৫৮ উইকেট পেলেও ড্র হওয়া টেস্টে ব্যাট করতে পারেননি তিনি। চূড়ান্ত টেস্টে ২৫৬ রানে ১ উইকেট পান। উভয় ইনিংসে তিনি যথাক্রমে ০ ও ৭* রানে অপরাজিত ছিলেন। এ খেলাটি ছিল জনপ্রিয় অসীম সময়ের টেস্ট। খেলাটি ১০-দিনব্যাপী স্থায়ী ছিল। অবশেষে উভয় দলের অধিনায়কের সম্মতিক্রমে খেলাটি ড্র হিসেবে ঘোষণা করা হয়। এছাড়াও, এ টেস্টটি ছিল তার সর্বশেষ টেস্ট খেলা।

## তথ্যসূত্র

## আরও দেখুন
* লিন্ডসে টাকেট
* কেপলার ওয়েসেলস
* প্রথম-শ্রেণীর ক্রিকেট
* দক্ষিণ আফ্রিকা জাতীয় ক্রিকেট দল

## বহিঃসংযোগ

* 
* 

বিষয়শ্রেণী:১৯১১-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:ইহুদি ক্রিকেটার
বিষয়শ্রেণী:ইহুদি দক্ষিণ আফ্রিকান ক্রীড়াবিদ
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকান ইহুদি
বিষয়শ্রেণী:দক্ষিণ আফ্রিকান শতবর্ষী ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
হাসান বসরি

**হাসান বসরি’র** () *পুরো নাম*  **আল হাসান ইবনে আবিল হাসান আল বসরি।** তাঁর জীবনকাল ৬৪২ – ৭২৮ খ্রীস্টাব্দ। তিনি ছিলেন একজন প্রখ্যাত মুসলিম ধর্মতাত্ত্বিক। তিনি পারস্য বংশোদ্ভুত পিতামাতার ঘরে জন্মগ্রহণ করেছিলেন; আর বড় হয়েছিলেন উম্মে সালামার ঘরে। হাসান বসরী অনেক সাহাবির সাথে সাক্ষাৎ করেছিলেন। বলা হয় যে, বদর যুদ্ধে সৈনিক হিসেবে অংশগ্রহণকারী সত্তরজন সাহাবীর সাথে তিনি সাক্ষাৎ করেছিলেন। সুফি সাধনার দিক দিয়ে তিনি হযরত আলীর অনুসারী ছিলেন। তিনি ছিলেন তাঁর প্রজন্মের অন্যতম প্রভাবশালী সুফি ব্যক্তিত্ব । তিনি ১১০ হিজরি সালের ৫ রজব তারিখে ৮৯ বছর বয়সে মৃত্যুবরণ করেন। সমগ্র বসরার প্রায় সকল মানুষ তাঁর জানাজায় অংশ নিয়েছিলেন। এই কারণে আসরের নামাজের সময় বসরার জামে মসজিদ খালি ছিল। বসরার ইতিহাসে এমন ঘটনা ছিল এটাই প্রথম। অন্যান্য সুফি সাধকদের কাছেও তিনি একজন অনুকরণীয় ব্যক্তি হয়ে উঠেছিলেন। তাঁর ব্যক্তিত্ব সমসাময়িক সুফি সাধকদের উপর গভীর প্রভাব ফেলেছিল।

## আরও দেখুন
* আমির মীর সাইদ আলি হামাদানি
* মারুফ কারখি
* নাসর আবু জাইদ
* সুফিবাদ
* আলেভিবাদ
* বেখতাশি
* হাজ্জাজ বিন ইউসুফ

## তথ্যসূত্র

*Christopher Melchert, "ḤASANBAṢRI, ABU SAʿID B. ABI’L-ḤASAN YASĀR", in *[[Encyclopædia Iranica]]*
*Sulaiman Ali Mourad (2005), *Early Islam Between Myth and History: Al-Hasan Al-Baṣrī (d. 110H/728CE) and the Formation of His Legacy in the Formation of Classical Islamic Scholarship*, Leiden: Brill, 

বিষয়শ্রেণী:৬৪২-এ জন্ম
বিষয়শ্রেণী:৭২৮-এ মৃত্যু
বিষয়শ্রেণী:ইরানি ব্যক্তি
বিষয়শ্রেণী:সুফি ব্যক্তি
বিষয়শ্রেণী:আরব লেখক
বিষয়শ্রেণী:তাবেই
বিষয়শ্রেণী:বসরার ব্যক্তি
বিষয়শ্রেণী:ইরানি সুফি
বিষয়শ্রেণী:মুজাদ্দিদ
বিষয়শ্রেণী:তাবেয়ী
বিষয়শ্রেণী:হাদিস বর্ণনাকারী তাবেয়ী
বিষয়শ্রেণী:সুন্নি ইমাম
বিষয়শ্রেণী:সুন্নি সুফি
বিষয়শ্রেণী:মুসলিম সাধক
বিষয়শ্রেণী:সুন্নি মুসলিম পণ্ডিত
বিষয়শ্রেণী:৭ম শতাব্দীর আরবি ভাষার লেখক
দারুল উলুম

**দারুল উলুম** (, transliterated *dar al-`ulum*) একটি আরবি শব্দ। এর অর্থ “জ্ঞানালয়”। এই শব্দ দ্বারা সাধারণত ইসলামি ধর্মীয় শিক্ষালয় বোঝানো হয়। মাদ্রাসার অনুরূপ হলেও এতে আরো উচ্চস্তরের বিষয়ে পাঠদান করা হয়।

বর্তমানকালের প্রথাগত দারুল উলুমগুলোর উৎপত্তি দক্ষিণ এশিয়ায়। সর্বপ্রথম দারুল উলুম ভারতীয় ইসলামি পণ্ডিত তথা উলামাদের দ্বারা সূচিত হয়। দারুল উলুমে প্রাচীন দারসে নিজামি পাঠ্যক্রম অনুসরণ করা হয়। সেলজুক সাম্রাজ্যের নিজামিয়ার সাথে এর উৎসের যোগ রয়েছে। দক্ষিণ এশিয়ার ইসলামি ব্যক্তিত্ব যেমন শাহ ওয়ালিউল্লাহর মত পণ্ডিতরা এই পাঠ্যক্রমের উন্নয়ন ঘটান। দারসে নিজামি পাঠ্যক্রমে তাফসির, হিফজ, শরফ ও নাহু, ফারসি, উর্দু, তারিখ, ফিকহ, শরিয়াহ ইত্যাদি নিয়ে গঠিত।

## বর্ণনা
আজকের প্রচলিত দারুল উলুম প্রতিষ্ঠান গুলোর মুল শিকড় ভারতীয় উপমহাদেশ থেকে প্রতিষ্ঠা লাভ করে। ভারতীয় ইসলামী পণ্ডিতদের প্রতিষ্ঠা করা দারুল উলূমে দারসে নিজামি (প্রাচীন যুগের ইসলামিক পাঠ্যক্রম) অনুসরণ করে চলেছিল, এবং আজও তা অনুসরণ করে চলেছে, যার উদ্ভব সেলজুক সাম্রাজ্যের নিজামিয়া ইসলামিক বিদ্যালয়গুলি থেকে, তবে এটি ভারতীয় উপমহাদেশে বিকশিত হয়েছিল ইসলামী চিন্তাবিদ ও ওলামাদের অধীনে, যেমন শাহ ওয়ালিউল্লাহ দেহলভী (১৭০৩ &#x2013; ১৭৬২)। দরসে নিজামী সিলেবাসভুুক্ত বিষয়গুলো হচ্ছে তাফসির (কুরআনের অনুচ্ছেদ), হিফজ (কোরআন মুখস্থ), সারফ এবং নাহু (আরবি বাক্য গঠন এবং ব্যাকরণ ), ফারসি, উর্দু, তারিক (ইসলামিক ইতিহাস), ফিকহ (ইসলামিক আইনশাসন) এবং শরীয়াহ (ইসলামিক আইন) ইত্যাদি।

## প্রধান দারুল উলূমগুলোর তালিকা
*দারুল উলুম দেওবন্দ, দেওবন্দ, উত্তর প্রদেশ, ভারত
*দারুল উলুম করাচি, করাচি, পাকিস্তান
*দারুল উলুম সিটিআইইসি, কেপ টাউন, দক্ষিণ আফ্রিকা
*দারুল উলুম প্রিটোরিয়া, লাউডিয়াম, দক্ষিণ আফ্রিকা
*দারুল উলুম নাদওয়াতুল উলামা, লখনৌ, ভারত
*দারুল উলুম জাকারিয়া, লেনাসিয়া, দক্ষিণ আফ্রিকা
*দারুল উলুম বারমিংহাম, বারমিংহাম, ইংল্যান্ড
*দারুল উলুম লন্ডন, লন্ডন, ইংল্যান্ড
*দারুল উলুম নিউইয়র্ক, নিউইয়র্ক, নিউইয়র্ক, যুক্তরাষ্ট্র
*দারুল উলুম কানাডা, বোমেনভিল, কানাডা
*জামিয়া উলুম উল ইসলামিয়া, করাচি, পাকিস্তান
*দারুল উলুম হাক্কানিয়্যাহ্, আকোরা খাট্টাক, খাইবার পাখতুনখা, পাকিস্তান
*দারুল উলুম আল মাদানিয়া, বাফেলো, নিউইয়র্ক
*দারুল উলুম আল আরাবিয়া আল ইসলামিয়া, স্ট্রান্ড, কেপ টাউন, দক্ষিণ আফ্রিকা
*জামিয়া আরাবিয়া আহসানুল উলুম, করাচি, পাকিস্তান
*জামিয়া দারুল উলুম জাহেদান, জাহেদান, ইরান
*আল জামিয়াতুল আহলিয়া দারুল উলুম মুইনুল ইসলাম, হাটহাজারি, চট্টগ্রাম, বাংলাদেশ
*দারুল উলুম বল্টন, বল্টন, ইংল্যান্ড
## ইসলামে প্রধান ধর্মীয় গোষ্ঠীসমূহ
সুন্নি ইসলামের মধ্যে দেওবন্দি এবং বেরলভী হল ভারতীয় উপমহাদেশের  (পাকিস্তান, ভারত, বাংলাদেশ এবং শ্রীলঙ্কা) দুটি প্রধান দল বা গোষ্ঠী। 

## আরও দেখুন

## তথ্যসূত্র

বিষয়শ্রেণী:ভারতে ইসলাম
বিষয়শ্রেণী:পাকিস্তানে ইসলাম
বিষয়শ্রেণী:ইসলামি বিশ্ববিদ্যালয় ও কলেজ
বিষয়শ্রেণী:ধর্মীয় শিক্ষাপ্রতিষ্ঠান
বিষয়শ্রেণী:দেওবন্দি শিক্ষাপ্রতিষ্ঠান
বিষয়শ্রেণী:বিশ্ব ডিজিটাল লাইব্রেরি সম্পর্কিত
বিষয়শ্রেণী:বিদ্যালয়ের ধরন
বিষয়শ্রেণী:ইসলামি পরিভাষা
বিশ্ব গণতান্ত্রিক যুব ফেডারেশন

**বিশ্ব গণতান্ত্রিক যুব ফেডারেশন** () (**WFDY**) হচ্ছে একটি আন্তর্জাতিক যুব সংগঠন, যেটি জাতিসংঘ কর্তৃক স্বীকৃত বেসরকারি যুব সংগঠন। বিগযুফে নিজেকে বর্ণনা করে একটি "সাম্রাজ্যবাদ-বিরোধী, বামপন্থি" সংগঠন হিসেবে। এটি দ্বিতীয় বিশ্বযুদ্ধ শেষ হবার প্রেক্ষাপটে মিত্রশক্তির যুবাদেরকে ঐক্যের উদ্দেশ্যে বৃহৎ যুব আন্দোলনের মতো করে ১৯৪৫ সালে লন্ডনে গঠিত হয়। এটির পেছনে ক্রিয়াশীল ছিল পুঁজিবাদী, সমাজতন্ত্রী অথবা তথাকথিত পূর্ব ব্লকের দেশগুলোর যুবাদের বন্ধুত্বের প্রকাশ হিসেবে কাজ করার একটি ফ্যাসিবাদবিরোধী প্লাটফর্ম যেটি ছিল বৃহৎ অর্থে শান্তিমুখী, আণবিক যুদ্ধ বিরোধী। বিগযুফে'র সদরদপ্তর হাঙ্গেরির বুদাপেস্টে অবস্থিত। বিগযুফে'র প্রধান ঘটনা হচ্ছে বিশ্ব যুবক ছাত্রদের উৎসব। শেষ উৎসবটি স্বার্থকতার সাথে উদযাপিত হয়েছিল ২০১৩ সালের ডিসেম্বরে ইকুয়েডরের কিটোতে। ইউনেস্কো অনুমোদিত প্রথমদিকের অনেকগুলো সংগঠনের একটি সাধারণ পরামর্শমূলক পদমর্যাদার সংগঠন ছিল এটি।

## তথ্যসূত্র

## বহিঃসংযোগ
* WFDY website 

### সদস্য সংগঠনসমূহ

### অতীতের সদস্যসংগঠনসমূহ
* Juventud Aprista Peruana
* Sinistra Giovanile
* Ung Vänster
* Vasemmistonuoret
* Związek Socjalistycznej Młodzieży Polskiej , Gdynia unit
* Union National des Étudiants de France

### ঝুলন্ত
* Youth for Communist Rebirth In France (JRCF)
* COMAC (Youth of the Workers Party of Belgium) 
* Communistische Jongeren Beweging (Youth of the New Communist Party of the Netherlands)
* Communist Youth of Luxemburg (Refounded youth organisation of the Communist Party of Luxembourg) 

বিষয়শ্রেণী:রাজনৈতিক দলসমূহের যুব শাখাসমূহ
বিষয়শ্রেণী:সাম্যবাদী দলসমূহের যুব শাখাসমূহ
বিষয়শ্রেণী:শিশু চলচ্চিত্র উৎসবসমূহ
বিষয়শ্রেণী:সোভিয়েত ইউনিয়নের পররাষ্ট্র নীতি
বিষয়শ্রেণী:কেজিবি
বিষয়শ্রেণী:সোভিয়েত ইউনিয়নে প্রচারণা
বিষয়শ্রেণী:সাম্যবাদী ফ্রন্ট সংগঠনসমূহ
বিষয়শ্রেণী:সোভিয়েত ইউনিয়নের বৈদেশিক সম্পর্ক
বিষয়শ্রেণী:কমিউনিস্ট ফ্রন্ট সংস্থা
যাদুমনি হাজং

**যাদুমনি হাজং** (বিশ শতক) টংক প্রথার বিরুদ্ধে ব্রিটিশ শাসনামলে বর্তমান নেত্রকোণা জেলার সুসং দুর্গাপুরে যে বিখ্যাত টঙ্ক আন্দোলন শুরু হয় তার সক্রিয় একজন কর্মী ছিলেন।

## জন্ম ও শিক্ষাজীবন
বৃহত্তর ময়মনসিংহ অঞ্চলের নেত্রকোণা জেলার কমলাকান্দা থানার খারনৈ ইউনিয়নের রানীগাঁও গ্রামে ১৯২২ সালে জন্মগ্রহণ করেন যাদুমনি হাজং। তার বাবার নাম *ললিত হাজং* এবং মায়ের নাম *নিত্যমনি হাজং*। তিনি চতুর্থ শ্রেণী পর্যন্ত পড়াশোনা করেন।

## রাজনৈতিক জীবন
যাদুমনি হাজং এর পরিবার আগে থেকেই বাংলাদেশের কমিউনিস্ট পার্টির রাজনীতিতে সক্রিয় ছিলো। তার বাবা ছিলেন কমিউনিস্ট পার্টির কর্মী। একারণে তাদের বাড়িতে বিপ্লবী কমরেড মণি সিংহ, ললিত সরকার, আলতাব আলী, বিপিন গুণ সহ অনেক বিপ্লবী নেতাদের আসা যাওয়া ছিলো। এমন মহান বিপ্লবী নেতাদের সংস্পর্শে তিনি কমিউনিস্ট রাজনীতিতে আগ্রহী হন। পরবর্তীতে রশিমনি হাজং, কুমুদিনী হাজং সহ অন্যান্য বিপ্লবীদের সংস্পর্শে তিনি রাজনীতিতে কঠোর ভাবে মনোনিবেশ করেন।

## টংক আন্দোলনে অংশগ্রহণ
ব্রিটিশ ভারতে জমিদারদের করা টঙ্ক প্রথার বিরুদ্ধে আন্দোলন সংগঠনের জন্য তিনি পাড়ায় পাড়ায় ঘুরে মানুষকে বুঝাতেন। চার ভাগ ধানের তিন ভাগ জমিদারকে দিতে হবে—এই অন্যায় দাবীর বিরুদ্ধে তিনি গোপনে মহিলাদের সংগঠিত করতে শুরু করেন। মণি সিংহ, বিপিন গুণ, ললিত সরকার সহ অন্যান্য নেতাদের সাথে গোপন বৈঠক, পার্টির জন্য বাড়ি বাড়ি যেয়ে সাহায্য তোলা সহ বিভিন্ন কাজ তিনি করেছেন। যে কারণে তাকে নিয়মিত পুলিশ ও জমিদারদের পাইক—পেয়াদাদের হুমকি শুনতে হতো। এতসব হুমকির মধ্যেও তিনি কাজ করে গেছেন। তার বিভিন্ন সভায় পুলিশ আক্রমণ পর্যন্ত চালায়।

১৯৪৬ সালে টঙ্ক প্রথার বিরুদ্ধে *লেংগুড়া বাজারে* একটি ঐতিহাসিক মিছিল হয়। মিছিলে পুলিশের গুলিতে অনেক হাজং আন্দোলন কর্মী মৃত্যুবরণ করেন। এই মিছিলে গুরুত্বপূর্ণ ভূমিকা পালন করেন যাদুমনি হাজং।

## দেশভাগের পর
দেশ ভাগের পরেও সব সময় তাকে পুলিশ, ইপিআর এর হুমকি আর জেল জরিমানার ভয়ের মধ্য দিয়ে যেতে হয়েছে। কমিউনিস্ট পার্টির সদস্য হওয়ার কারণে তার সমস্ত সম্পত্তি পাকিস্তান সরকার বাজেয়াপ্ত করে। তবু তিনি বলতেন, জমিদারকে ধান দেই নাই, সেই সময়ে জুলুম সহ্য করেছি এখন আর জেলের ভয় করি না।

## তথ্যসূত্র

* সেলিনা হোসেন, অজয় দাশগুপ্ত এবং রোকেয়া কবীর সম্পাদিত *সংগ্রামী নারী যুগে যুগে* প্রথম খণ্ড।

## বহিঃসংযোগ

বিষয়শ্রেণী:বাংলাদেশী রাজনীতিবিদ
বিষয়শ্রেণী:১৯২২-এ জন্ম
বিষয়শ্রেণী:টংক আন্দোলন কর্মী
বিষয়শ্রেণী:জমিদার বিরোধী আন্দোলন কর্মী
বিষয়শ্রেণী:হাজং নারী
বিষয়শ্রেণী:বাঙালি জনহিতৈষী নারী
বিষয়শ্রেণী:বাংলাদেশী মার্ক্সবাদী
বিষয়শ্রেণী:নেত্রকোণা জেলার রাজনীতিবিদ
শকুন্তলা দেবী

**শকুন্তলা দেবী** (৪ নভেম্বর ১৯২৯ - ২১ এপ্রিল ২০১৩) একজন ভারতীয় লেখক এবং গণিত বিশারদ।তাকে ‘মানব কম্পিউটার’ নামে ডাকা হয়। তার এই অসাধারণ গণন-ক্ষমতার জন্য তাকে ১৯৮২ সালে ‘গিনেস বুক অব ওয়ার্ল্ড রেকর্ডস’ এর অন্তর্ভুক্ত করা হয়েছে। তিনি একজন লেখক হিসেবে বেশ কিছু বই লিখেছেন যার মধ্যে আছে উপন্যাস, গণিত, ধাঁধা ও জ্যোতির্বিজ্ঞানের উপর বই।

## জীবনী
শকুন্তলা দেবী ব্যাঙ্গালুরুতে একটি কন্নড় ব্রাহ্মণ পরিবারে জন্ম গ্রহণ করেন। তার জন্মতারিখ ১৯২৯ সালের ৪ নভেম্বর। বাল্যকালে শকুন্তলার অসাধারণ স্মরণশক্তি ও সংখ্যা-গণনার দক্ষতাকে তার বাবা বেশি গুরুত্ব দেননি। যদিও মাত্র তিন বছর বয়সে তাকে তাসের বিভিন্ন খেলা রপ্ত করিয়ে ফেলেছিলেন। শকুন্তলার বাবা ছিলেন একটি সার্কাসের দলে। তিনি ওই দল ছেড়ে মেয়েকে নিয়ে বিভিন্ন ‘রোড শো’ শুরু করেন। তিনি প্রথাগত কোন শিক্ষায় শিক্ষিত হননি। মাত্র ছয় বছর বয়সে শকুন্তলা মাইসোর বিশ্ববিদ্যালয়ে অসাধারণ এই দক্ষতার প্রদর্শনী করেন। ১৯৪৪ সালে শকুন্তলা তার পিতার সাথে লন্ডন চলে আসেন। এরপর ১৯৬০ এর মাঝামাঝি সময়ে তিনি ভারতে চলে আসেন।

## মানব ক্যালকুলেটর বা মানব কম্পিউটার
শকুন্তলা দেবীর এই অসাধারণ ক্ষমতা প্রকাশ পেলে সমস্ত বিশ্ব ব্যাপী তার প্রদর্শনী শুরু হয়। ১৯৫০ সালে ইউরোপে,১৯৭৬ সালে নিউইয়র্কে তার প্রদর্শনী অনুষ্ঠিত হয়। ১৯৮৮ সালে মার্কিন যুক্তরাষ্ট্র সফরের সময় ক্যালিফোর্নিয়া বিশ্ববিদ্যালয়ের মনোবিজ্ঞানের অধ্যাপক আর্থার জেসন তার উপর গবেষণা করেন। তিনি শকুন্তলা দেবীর মানসিক দক্ষতার উপর বেশ কিছু পরীক্ষা করেন। জেসন ১৯৯০ সালে তার একাডেমীক জার্নালে লেখেন, ৬১,৬২৯,৮৭৫ এর ৩ বর্গমূল এবং ১৭০,৮৫৯,৩৭৫ এর ৭ বর্গমূল করতে দিলে শকুন্তলা দেবী জেসনের নোটবুকে লেখার আগেই এগুলোর উত্তর ৩৯৫ ও ১৫ বলে দেন। 

## মৃত্যু
২০১৩ সালের ২১ এপ্রিল শকুন্তলা দেবী ব্যাঙ্গালুরুতে শ্বাসকষ্ট জনিত কারণে ৮৩ বছর বয়সে মারা যান। তিনি বেশ কিছু দিন ধরেই হার্ট ও কিডনির সমস্যায় ভুগছিলেন। 
২০১৩ সালের ৪ নভেম্বরে তার ৮৪ তম জন্ম দিবসে গুগল তাকে শ্রদ্ধা নিবেদন করে বিশেষ ডুডল তৈরি করে। ২০২০ সালে আত্মজীবনীমূলক  চলচ্চিত্র শকুন্তলা দেবী (চলচ্চিত্র) মুক্তি পায়।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ভারতীয় হিন্দু
বিষয়শ্রেণী:ভারতীয় লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতের জনপ্রিয় বিজ্ঞান লেখক
বিষয়শ্রেণী:ভারতীয় জ্যোতিষী
বিষয়শ্রেণী:ভারতীয় নারী গণিতবিদ
বিষয়শ্রেণী:২০শ শতাব্দীর ভারতীয় গণিতবিদ
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:কর্ণাটকের লেখিকা
বিষয়শ্রেণী:মানসিক গণনাকারী
আবুল হাসান আল উকলিদিসি

**আবুল হাসান আল উকলিদিসি** ছিলেন একজন আরব গণিতবিদ। তিনি দামেস্ক ও বাগদাদে কর্মরত ছিলেন। তার নামের পদবি তার ইউক্লিডের অনুসারী হওয়া নির্দেশ করে। আরবি সংখ্যাপদ্ধতির অবস্থানগত চিহ্ন নিয়ে তার বই *কিতাবুল ফুসুল ফি আল হিসাব আল হিন্দি (The Arithemetics of Al-Uqlidisi)* ৯৫২ সালের কাছাকাছি সময়ে রচিত হয়। এটি এ বিষয়ে টিকে থাকা সর্বপ্রাচীন বই। দশমিক ভগ্নাংশ নিয়ে আলোচনার জন্য এটি বিখ্যাত। সেসাথে এতে অপসারণ ছাড়া হিসাবের পদ্ধতির উল্লেখ রয়েছে।

পারসিয়ান গণিতবিদ জামশেদ আল কাশি ১৫ শতকে দশমিক ভগ্নাংশের আবিষ্কারক দাবি করলেও জে. লেনারট বার্গরেন উল্লেখ করেন যে এটি তার ভুল ছিল কারণ তার পাঁচশত বছর পূর্বে আল উকলিদিসি ১০ শতকে তা প্রথম ব্যবহার করেন।

## তথ্যসূত্র

বিষয়শ্রেণী:মধ্যযুগীয় ইসলামের গণিতবিদ
বিষয়শ্রেণী:১০ম শতাব্দীর গণিতবিদ
বিষয়শ্রেণী:মধ্যযুগীয় আরব গণিতবিদ
বিষয়শ্রেণী:মধ্যযুগীয় সিরীয় গণিতবিদ
বিষয়শ্রেণী:মধ্যযুগীয় ইরাকি গণিতবিদ
বিষয়শ্রেণী:দামেস্কের ব্যক্তি
বিষয়শ্রেণী:১০ম শতাব্দীর ইরাকি ব্যক্তি
বিষয়শ্রেণী:১০ম শতাব্দীর সিরীয় ব্যক্তি
বিষয়শ্রেণী:১০ম শতাব্দীর আরব ব্যক্তি
ক্রিয়েটিভ কমন্স

**ক্রিয়েটিভ কমন্স** (**সিসি**) হল একটি মার্কিন অলাভজনক সংস্থা এবং আন্তর্জাতিক নেটওয়ার্ক যা শিক্ষাগত প্রবেশাধিকারের জন্য নিবেদিত এবং উপলব্ধ সৃজনশীল কাজের পরিসর বিস্তৃত করতে তা আইনগতভাবে বৈধ পদ্ধতিতে শেয়ারের জন্য এবং পাবলিক ব্যবহারের জন্য লাইসেন্স নিয়ে কাজ করার উপর নিয়োজিত। সংস্থাটি জনসাধারণের জন্য বিনামূল্যে ক্রিয়েটিভ কমন্স লাইসেন্স নামে পরিচিত বেশকয়েকটি কপিরাইট লাইসেন্স প্রকাশ করেছে। এই লাইসেন্সগুলি কোন অধিকার সংরক্ষণ করে এবং কোন অধিকার তারা প্রাপক বা অন্যান্য নির্মাতাদের সুবিধার জন্য ছাড় দেয় তা সৃজনশীল কাজের স্রষ্ঠার সাথে যোগাযোগের করে জানা যায়। অধিকারগুলির একটি সহজবোধ্য সংশ্লিষ্ট চাক্ষুষ চিহ্নসহ প্রতিটি ক্রিয়েটিভ কমন্স লাইসেন্সের এক-পাতার সুনির্দিষ্ট ব্যাখ্যা বিদ্যমান৷ বিষয়বস্তুর মালিকরা এখনও তাদের কপিরাইট বজায় রাখে, কিন্তু ক্রিয়েটিভ কমন্স লাইসেন্সগুলি স্ট্যান্ডার্ড রিলিজ দেয় যা কপিরাইট মালিক (লাইসেন্সদাতা) এবং লাইসেন্সধারীর মধ্যে নির্দিষ্ট অধিকারের জন্য পৃথক আলোচনা প্রতিস্থাপন করে, যা একটি "সর্বস্বত্ব সংরক্ষিত" কপিরাইট ব্যবস্থাপনার অধীনে প্রয়োজনীয়।

২০০১ সালে লরেন্স লেসিগ, হ্যাল অ্যাবেলসন এবং এরিক এলড্রেড একসাথে সেন্টার ফর দা পাবলিক ডোমেনের সমর্থনে এই সংস্থাটি প্রতিষ্ঠা করেছিলেন। হ্যাল প্লটকিনের লেখা ক্রিয়েটিভ কমন্স সম্পর্কে একটি সাধারণ আগ্রহের প্রকাশনার প্রথম নিবন্ধটি ২০০২ সালের ফেব্রুয়ারিতে প্রকাশিত হয়েছিল। কপিরাইট লাইসেন্সের প্রথম সেটটি ২০০২ সালের ডিসেম্বরে প্রকাশিত হয়েছিল। প্রতিষ্ঠাতা ব্যবস্থাপনা দল লাইসেন্সগুলি তৈরি করেছিল এবং ক্রিয়েটিভ কমন্স অবকাঠামো তৈরি করেছিল যা আজকে পরিচিত হিসাবে মলি শ্যাফার ভ্যান হাউয়েলিং, গ্লেন ওটিস ব্রাউন, নীরু পাহাড়িয়া এবং বেন অ্যাডিদা অন্তর্ভুক্ত করে।

২০০২ সালে, ডেভিড এ. উইলির একটি ১৯৯৮ সালের পূর্ববর্তী প্রকল্প ওপেন কন্টেন্ট প্রকল্প, ক্রিয়েটিভ কমন্সকে উত্তরসূরি প্রকল্প হিসাবে ঘোষণা করে এবং ওয়াইলি সিসি এবং ম্যাথু হাউহে পরিচালক হিসাবে যোগদান করেন। অ্যারন সোয়ার্টজ ক্রিয়েটিভ কমন্সের প্রাথমিক পর্যায়ে একটি ভূমিকা পালন করেছিলেন, যেমন ম্যাথু হাউই করেছিলেন।

, বিভিন্ন ক্রিয়েটিভ কমন্স লাইসেন্সের অধীনে "প্রায় ২ বিলিয়ন" কাজ লাইসেন্স করা হয়েছে। উইকিপিডিয়া এবং এর সহপ্রকল্পগুলি এই লাইসেন্সগুলির মধ্যে একটি ব্যবহার করে। ২০১৭ সালের একটি প্রতিবেদন অনুসারে, ফ্লিকার একাই ৪১৫ মিলিয়ন সিসি-লাইসেন্সযুক্ত ছবি হোস্ট করেছে, সাথে ইউটিউবে প্রায় ৪৯ মিলিয়ন কাজ, দেভিয়ান্তর্টে ৪০ মিলিয়ন কাজ এবং উইকিমিডিয়া কমন্সে ৩৭ মিলিয়ন কাজ রয়েছে। লাইসেন্সগুলি স্ট্যাক এক্সচেঞ্জ, এমডিএন, ইন্টারনেট আর্কাইভ, খান একাডেমি, লিবারটেক্সটস, ওপেনস্ট্যাক্স, এমআইটি ওপেনকোর্সওয়্যার, উইকিহাউ, টেড, ওপেনস্ট্রিটম্যাপ, জিওজেব্রা, ডাউটনাট, ফ্যানডম, অরড্যুইনো, সিসিমিক্সটার.অর্গ, নিনজাম, ইত্যাদি দ্বারাও ব্যবহৃত হয় এবং পূর্বে আনস্প্ল্যাশ, পিক্সাবে এবং সক্রেটিক ব্যবহার করতো।

## আরও দেখুন
* মুক্ত-সংস্কৃতি আন্দোলন
* মুক্ত উপাদান
* উন্মুক্ত-প্রবেশাধিকার লাইসেন্স
* পাবলিক-ডোমেইন-সমতুল্য লাইসেন্স
* প্রধান ক্রিয়েটিভ কমন্স লাইসেন্সকৃত কাজের তালিকা

## তথ্যসূত্র

## বহিঃসংযোগ

* 
* Creative Commons wiki
* Short Flash animation describing Creative Commons
* Creative Commonsː Copyright Week: What happened to the Brazilian Copyright Reform? (english)
* Creative Commonsː Copyright Reform (english)

বিষয়শ্রেণী:ক্রিয়েটিভ কমন্স
বিষয়শ্রেণী:২০০১-এ প্রতিষ্ঠিত সংগঠন
বিষয়শ্রেণী:উন্মুক্ত বিজ্ঞান
বিষয়শ্রেণী:কম্পিউটার আইন সংস্থা
বিষয়শ্রেণী:কপিরাইট আইন সংস্থা
বিষয়শ্রেণী:মেধা সম্পদ সংস্থা
ইখওয়ানুস সাফা

[থাম্ব|ডান|১২ শতকের একটি [আরবি ভাষা|আরবি চিত্রায়িত পান্ডুলিপিতে ইখওয়ান আল সাফা অঙ্কিত। মাকামাত আল হারিরি]]

**ইখওয়ান আল সাফা** ( ; **The Brethren of Sincerity**) ছিল ১০ শতকে ইরাকের বসরায় মুসলিম দার্শনিকদের একটি গোপন সংগঠন।

এই রহস্যময় সংগঠনের কাঠামো এবং এর সদস্যদের পরিচয় বিস্তারিত জানা সম্ভব হয়নি। তাদের লুকনো শিক্ষা এবং দর্শন রাসাইল ইখওয়ান আল সাফা নামক গ্রন্থে উল্লেখিত হয়েছে। ৫৩ টি লেখার বিশাল সারমর্ম পরবর্তী বিশ্বকোষগুলোকে প্রভাবিত করে। মুসলিম ও পাশ্চাত্য পন্ডিতদের এই সংগঠনের পরিচয় ও তাদের কাজ নিয়ে বিস্তারিত জানতে অনেক বড় সময় ব্যয় হয়েছে।

## তথ্যসূত্র

* 1998 edition of *[[The Routledge Encyclopedia of Philosophy]]*; ed. Edward Craig, 
* 
* 
* 
* "The authorship of the Epistles of the Ikhwan-as-Safa", by Samuel Miklos Stern, published by Islamic Culture of Hyderabad in 1947
* "Abū Ḥayyan Al-Tawḥīdī and The Brethren of Purity", Abbas Hamdani. *International Journal Middle East Studies*, 9 (1978), 345–353
* 

## বহিঃসংযোগ

*  (PDF version).
* http://ismaili.net/histoire/history04/history428.html
* 
* Article at the Encyclopædia Britannica
* "Ikhwanus Safa: A Rational and Liberal Approach to Islam"  – (by Asghar Ali Engineer)
* "The Classification of the Sciences according to the Rasa'il Ikhwan al-Safa'" by Godefroid de Callataÿ
* The Institute of Ismaili Studies article on the Brethren, by Nader El-Bizri
* The Institute of Ismaili Studies gallery of images of manuscripts of the Rasa’il of the Ikhwan al-Safa’
* Article in Internet Encyclopedia of Philosophy

বিষয়শ্রেণী:১০-শতকের দার্শনিক
বিষয়শ্রেণী:মধ্য যুগের পারসিয়ান গণিতবিদ
বিষয়শ্রেণী:মধ্য যুগের পারসিয়ান জ্যোতির্বিজ্ঞানী
বিষয়শ্রেণী:বসরার ব্যক্তি
বিষয়শ্রেণী:ইসমাইলি
বিষয়শ্রেণী:মধ্য যুগের ইরাকি গণিতবিদ
বিষয়শ্রেণী:গোপন সংগঠন
বিষয়শ্রেণী:১০ম শতাব্দীর দার্শনিক
বিষয়শ্রেণী:১০ম শতাব্দীতে ইসলাম
বিষয়শ্রেণী:৯ম শতাব্দীর আরবি ভাষার বই
চুখাংফা

**চুখাংফা** (; ) আহোম সাম্রাজ্যের চতুর্থ রাজা ছিলেন। তিনি তৃতীয় আহোম রাজা সুবিনফার পুত্র ছিলেন। তার শাসনকালে আহোম সাম্রাজ্য প্রতিবেশী রাজ্যের সহিত যুদ্ধ জড়িত হয়। আহোম সাম্রাজ্য ১৩২৪ সালে কমতা রাজ্যের রাজা প্রতাপধ্বজের সহিত যুদ্ধ ঘোষণা করে। যুদ্ধটি বহুদিন ব্যাপী চলেছিল।  কিন্তু চুখাংফা কমতা রাজ্যের রাজা প্রতাপধ্বজের বোন রজনীকে বিবাহ করার পর যুদ্ধের মীমাংসা হয়। 
## তথ্যসূত্র

বিষয়শ্রেণী:আহোম রাজা
বিষয়শ্রেণী:আহোম রাজ্য
বিষয়শ্রেণী:১৩শ শতাব্দীতে জন্ম
বিষয়শ্রেণী:১৩৩০-এর দশকে মৃত্যু
বিষয়শ্রেণী:১৩শ শতাব্দীর এশীয় ব্যক্তি
বিষয়শ্রেণী:১৪শ শতাব্দীর এশীয় ব্যক্তি
রবার্ট হেনরী

**রবার্ট হেনরী** একজন মার্কিন জ্যোতির্বিজ্ঞানী এবং পদার্থবিজ্ঞানী যিনি জ্যোতির্পদার্থবিদ্যা, পারমাণবিক পদার্থবিদ্যা, সৃষ্টিতত্ত্ব এবং মহাকর্ষের ক্ষেত্রে গুরুত্বপূর্ণ অবদান রেখেছিলেন। 

## জীবনী
হেনরী ১৯১৬ সালের ৬ মে মিসৌরির সেন্ট লুইসে জন্মগ্রহণ করেন। তিনি প্রিন্সটন বিশ্ববিদ্যালয় থেকে ব্যাচেলর্স ডিগ্রি এবং রোচেস্টার বিশ্ববিদ্যালয় থেকে ডক্টরেট ডিগ্রি অর্জন করেন। দ্বিতীয় বিশ্বযুদ্ধের সময় তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কাজ করেন। ১৯৪৬ সালে তিনি প্রিন্সটন বিশ্ববিদ্যালয় এ ফিরে আসেন এবং কর্মজীবনের বাকী সময়টুকু এখানেই কাটান।

## তথ্যসূত্র

বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:পদার্থবিজ্ঞানে কমস্টক প্রাইজ বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯১৬-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:মার্কিন বিশ্বতত্ত্ববিদ
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য